Ըստ ԿԲ տվյալների՝ աճել են նաև ֆինանսական համակարգի այլ մասնակիցների հիմնական ցուցանիշները: Մասնավորապես` վարկային կազմակերպությունների ընդհանուր կապիտալը տարվա ընթացքում ավելացել է 41.4 տոկոսով, պարտավորությունները` 3.5 տոկոսով, ակտիվները` 21.1 տոկոսով: Ապահովագրական համակարգի ընդհանուր կապիտալը նվազել է 1.1 տոկոսով, պարտավորություններն ավելացել են 11.2 տոկոսով, ակտիվները` 6.1 տոկոսով: Ներդրումային ընկերությունների ընդհանուր կապիտալն ավելացել է 51.9 տոկոսով, պարտավորությունները` 55.3 տոկոսով, ակտիվները` 54.8 տոկոսով: Ֆոնդի կառավարիչների կողմից կառավարվող պարտադիր կենսաթոշակային ֆոնդերի զուտ ակտիվներն ավելացել են 67.0 տոկոսով և կազմել 105.6 մլրդ դրամ: Տարեվերջի դրությամբ կենսաթոշակային ֆոնդերի զուտ ակտիվներ/ՀՆԱ հարաբերակցությունը կազմել է մոտ 1.9 տոկոս: